Všetko v elektronickom svete sú dáta, preto aj elektronický podpis sú elektronické dáta, ktoré vedome používa fyzická osoba na podpísanie dokumentu a ktoré sú pripojené k podpisovanému obsahu, alebo s ním prepojené. Takým podpisom sú napríklad meno a priezvisko pod e-mailovou správou. E-podpis je pre používateľa najpohodlnejším riešením a osoba ním môže podpisovať väčšinu dokumentov, ktoré sa používajú vo firme či v súkromnej sfére, pričom samotné vloženie podpisu je také jednoduché ako jedno stlačenie tlačidla.